Daniel Bierofka. Daniel Bierofka (; 1979-yil 7-fevralda tugʻilgan) — nemis futbol murabbiyi va sobiq futbolchi, qanot himoyachisi. Futbolchilik faoliyatida jarohatlar tufayli qiynalgan, bu esa uning Germaniya terma jamoasida koʻproq oʻyin oʻtkazish imkoniyatini cheklab qoʻygan. 2013—2014-yilgi mavsumdan keyin faoliyatini tugatishga majbur boʻldi. Klublardagi faoliyati. Bierofka professional faoliyatga „Bayern“ yoshlar tizimi orqali oʻtdi, lekin hech qachon kattalar toifasidagi jamoada oʻynamagan. Keyin 1860 Munichga oʻtdi va jamoada ikki mavsumda 55 oʻyin oʻtkazdi. Bierofka keyin uch yil davomida Bayer Levarkusenga klubida oʻynadi. 2005-yil VfB Stuttgartga oʻtdi. 2006—2007-yilgi mavsumda Bierofka VfB Stuttgart bilan Bundesliga chempionligini qoʻlga kiritdi. 2007-yil iyun oyida Bierofka 1860 Munichga qaytib keldi. Xalqaro faoliyati. Bierofka Germaniya terma jamoasi safida uchta xalqaro oʻyin oʻtkazgan va bitta gol urgan. Yagona golini 2002-yil 18-mayda oʻrtoqlik uchrashuvida Avstriya darvozasiga kiritgan, yakunda 6:2 hisobida gʻalaba qozonishgan. Murabbiylik faoliyati. 1860 Munich. 2014-yilning may oyida 1860 Munich IIda klubdagi faoliyatini yakunlagandan soʻng sobiq klubining U16 jamoasiga bosh murabbiy boʻldi. 2015-yil 18-fevralda Torsten Fröhling asosiy jamoaga bosh murabbiy etib tayinlangach, 1860 Munich II bosh murabbiyi boʻldi. 2015-yil 14-martda oʻzining debyutida shogirtlari SV Schalding-Heining bilan 0:0 hisobidagi durang oʻynashdi. 2015-yil 21-mart kuni boʻlib oʻtgan Bayern derbisida 1. FC Nürnberg IIga 2-1 hisobida magʻlub boʻldi. Umumiy toʻrtta gʻalaba, uchta durang va beshta magʻlubiyat qayd etdi. 2016-yilning 19-aprelida klubning asosiy tarkibni qabul qildi. Bierofka murabbiyligi ostida 1860 Munich dastlabki uchta oʻyinida „Eintracht Braunschweig“, „St-Pauli“ va „Paderborn“ga qarshi oʻyinda gʻalaba qozondi. Bundesligada unga faqat uchta oʻyin uchun maxsus ruxsatnoma bilan murabbiylik qilishga ruxsat berilgandi. Ushbu ruxsatnoma muddati tugagach, yana ikkinchi jamoani qabul qilib oldi. Uning oʻrniga FSV Frankfurtga qarshi mavsumning soʻnggi oʻyinida vaqtinchalik bosh murabbiy Denis Bushuev boʻldi. 2016-yil 22-noyabrda yana vaqtinchalik bosh murabbiy etib tayinlandi. 2019-yil 7-noyabrda isteʼfoga chiqdi. Wacker Innsbruck. 2020-yilning may oyida Bierofka 2020—2021-yilgi mavsumdan boshlab Wacker Innsbruckda bosh murabbiy boʻlishi haqidagi shartnomaga imzo chekdi. 2021-yil 7-oktyabrda klubdagi faoliyatini tugatdi. Shaxsiy hayoti. Bierofkaning otasi Wilhelm Bierofka 1860 Munichning sobiq futbolchisi va sobiq bosh murabbiyi.